CELEX: 62012CN0396
Language: mt
Date: 2012-08-27 00:00:00
Title: Kawża C-396/12: Talba għal deċiżjoni preliminari mressqa mir-Raad van State (il-Pajjiżi l-Baxxi) fis- 27 ta’ Awwissu 2012 — A.M. van der Ham, A.H. van der Ham-Reijersen van Buuren vs College van Gedeputeerde Staten van Zuid-Holland

8.12.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 379/13
            
         Talba għal deċiżjoni preliminari mressqa mir-Raad van State (il-Pajjiżi l-Baxxi) fis-27 ta’ Awwissu 2012 — A.M. van der Ham, A.H. van der Ham-Reijersen van Buuren vs College van Gedeputeerde Staten van Zuid-Holland
   (Kawża C-396/12)
   2012/C 379/21
   Lingwa tal-kawża: l-Olandiż
   
      Qorti tar-rinviju
   
   Raad van State
   
      Partijiet fil-kawża prinċipali
   
   
      Rikorrenti: A.M. van der Ham, A.H. van der Ham-Reijersen van Buuren
   
      Konvenut: College van Gedeputeerde Staten van Zuid-Holland
   
      Domandi preliminari
   
   
               (1)
            
            
               Kif għandha tinftiehem il-frażi “nuqqas ta’ konformità (osservanza) intenzjonali” fl-Artikolu 51(1) tar-Regolament tal-Kunsill (KE) Nru 1698/2005, tal-20 ta’ Settembru 2005, dwar appoġġ għall-iżvilupp rurali mill-Fond Agrikolu Ewropew għall-Iżvilupp Rurali (FAEŻR) (…), kif emendat bir-Regolament tal-Kunsill (KE) Nru 74/2009, tad-19 ta’ Jannar 2009, fl-Artikolu 23 tar-Regolament tal-Kummissjoni (KE) Nru 1975/2006, tas-7 ta’ Diċembru 2006, li jistabbilixxi regoli dettaljati għall-implimentazzjoni tar-Regolament (tal-Kunsill) (KE) Nru 1698/2005 (…), u fl-Artikolu 67(1) tar-Regolament tal-Kummissjoni (KE) Nru 796/2004, tal-21 ta’ April 2004, li jippreskrivi regoli dettaljati għall-implimentazzjoni ta’ konformità, modulazzjoni u amministrazzjoni integrata u sistema ta’ kontroll kif hemm provvediment dwarhom fir-Regolament tal-Kunsill (KE) Nru 1782/2003 li jistabbilixi regoli komuni għal skemi ta’ sostenn dirett taħt il-politika agrikola komuni u li jistabbilixxi ċerti skemi ta’ sostenn għall-bdiewa (…); sabiex jiġi preżunt li seħħ in-nuqqas ta’ osservanza intenzjonali, huwa suffiċjenti li politika stabbilita u li ilha fis-seħħ ma tiġix osservata, kif deskritta fl-Artikolu 8(2)(c) tal-leġiżlazzjoni nazzjonali dwar l-applikazzjoni tal-kuntest normattiv ta’ konformità tal-għajnuna intiża għad-dħul favur bdiewa fil-kuntest tal-politika agrikola komuni?
            
         
               (2)
            
            
               Id-dritt tal-Unjoni jipprekludi li fl-Istat Membru jiġi deċiż li skema ma hijiex osservata “intenzjonalment”, kif jirriżulta minn dawn ir-regolamenti, minħabba s-sempliċi fatt li sseħħ waħda jew iktar miċ-ċirkustanzi segwenti:
               
                           (a)
                        
                        
                           l-intenzjoni diġà ġiet preżunta fir-rekwiżit tal-konformità inkwistjoni li ma ġiex osservat;
                        
                     
                           (b)
                        
                        
                           ir-rekwiżit tal-konformità inkwistjoni huwa kumpless;
                        
                     
                           (c)
                        
                        
                           teżisti politika stabbilita u li ilha fis-seħħ;
                        
                     
                           (d)
                        
                        
                           teżisti azzjoni jew ommissjoni volontarja;
                        
                     
                           (e)
                        
                        
                           il-bidwi kien ġie informat minn qabel dwar nuqqasijiet fl-osservanza tar-rekwiżit tal-konformità inkwistjoni, u
                        
                     
                           (f)
                        
                        
                           l-estent li fih ir-rekwiżit tal-konformità ma ġiex osservat jagħti lok għal dan?
                        
                     
         
               (3)
            
            
               In-natura “intenzjonali” tan-“nuqqas ta’ konformità (osservanza)” tista’ tiġi imputata lill-benefiċjarju tal-għajnuna jekk terz iwettaq ix-xogħolijiet fuq talba tal-benefiċjarju?